IZVJEŠTAJI I OBRAZLOŽENJE UZ GODIŠNJI IZVJEŠTAJ O IZVRŠENJU PRORAČUNA

OPĆINE KAMANJE za razdoblje 01.01. – 31.12.2018.g.

Odredbom članka 110. Zakona o proračunu («Narodne novine» broj 87/08, 136/12, 15/15) utvrđena je obveza Načelnika Jedinice lokalne samouprave da podnese Godišnji izvještaj o izvršenju Proračuna za proteklu godinu predstavničkom tijelu na donošenje, najkasnije do 01. svibnja tekuće godine. Odredbom članka 112. Zakona o proračunu utvrđena je obveza dostave Godišnjeg izvještaja o izvršenju proračuna za proteklu godinu Ministarstvu financija i Državnom uredu za reviziju, u roku od 15 dana nakon što ga predstavničko tijelo donese. 

Tijekom 2018. godine financiranje javnih rashoda izvršeno je na osnovi slijedećih financijsko planskih dokumenata:

Proračun Općine Kamanje za 2018. godinu donesen je na 5. sjednici Općinskog vijeća Općine Kamanje, 21.12.2017. godine, a objavljen je u „Glasniku Općine Kamanje“, broj 05/2016). 

Proračun Općine Kamanje za 2018. godinu imao je dvije izmjene i dopune, i to:

- I. izmjene i dopune Proračuna Općine Kamanje za 2018. donesene su na 3. sjednici Općinskog vijeća Općine Kamanje, 11.06.2018. godine, a objavljene su u „Glasniku Općine Kamanje“, broj 03/2018,

- II. izmjene i dopune Proračuna Općine Kamanje za 2018. donesene su na 3. sjednici Općinskog vijeća Općine Kamanje, 14.12.2018. godine, a objavljene su u „Glasniku Općine Kamanje“, broj 07/2018.
Načelnik Općine Kamanje, dana 31.12.2018.g. donio je Odluku o preraspodjeli sredstava u Proračunu Općine Kamanje za 2018. godinu.

Slijedom odredbi Pravilnika o izmjenama i dopunama Pravilnika o polugodišnjem i godišnjem izvještaju o izvršenju proračuna (Narodne novine broj 102/17) izvještaj sadrži:

1. Opći dio izvještaja:
A. Račun prihoda i rashoda,

B. Račun financiranja.

A. Račun prihoda i rashoda iskazuje se u sljedećim tablicama:

- Prihodi i rashodi prema ekonomskoj klasifikaciji,

- Prihodi i rashodi prema izvorima financiranja,

- Rashodi prema funkcijskoj klasifikaciji.

B. Račun financiranja iskazuje se u sljedećim tablicama:

- Račun financiranja prema ekonomskoj klasifikaciji,

- Račun financiranja prema izvorima financiranja.

Uz tablicu Račun financiranja daje se analitički prikaz ostvarenih primitaka i izvršenih izdataka po svakom pojedinačnom zajmu, kreditu i vrijednosnom papiru.

2. Posebni dio proračuna po organizacijskoj i programskoj klasifikaciji

3. Izvještaj o zaduživanju na domaćem i stranom tržištu novca i kapitala

4. Izvještaj o korištenju proračunske zalihe

5. Izvještaj o danim jamstvima i izdacima po jamstvima

6. Obrazloženje ostvarenja prihoda i primitaka, rashoda i izdataka

Slijedom naprijed navedenog, u nastavku se daju izvještaji i obrazloženja kako slijedi:

1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA  ZA RAZDOBLJE 01.01.-31.12.2018.

	Naziv pravne osobe
	Stanje zajma 1.1.2018.
	Otplate glavnice
	Primljeni zajmovi u tekućoj godini
	Stanje zajma 31.12.2018.
	Datum primanja zajma
	Datum dospijeća zajma

	1. Tuzemni dugoročni zajmovi
	 
	 
	 
	 
	 
	 

	Privredna banka Zagreb d.d.
	491.277,20
	106.728,45
	0,00
	384.548.75
	29.10.2012.
	29.10.2022.

	Privredna banka Zagreb d.d.
	0,00
	0,00
	1.854.575,00
	1.854.575,00
	27.06.2018.
	31.12.2024.

	UKUPNO POD 1.
	491.277,20
	106.728,45
	1.854.575,00
	2.239.123,75
	
	


Dana 17.10.2012. godine, Vlada Republike Hrvatske donijela je Odluku o davanju suglasnosti Općini Kamanje za zaduživanje kod Privredne banke Zagreb d.d. u iznosu od 800.000,00 kuna, na rok otplate od 10 godina u mjesečnim ratama, te s počekom od dvije godine koji je uključen u vrijeme otplate (u 96 mjesečnih rata), uz promjenjivu kamatnu stopu vezanu za tromjesečni EURIBOR uvećanu za maržu od 5,0 % godišnje, te jednokratnu naknadu za obradu kredita od 0,45 % na iznos odobrenog kredita. Dana 29.10.2012. godine Općina Kamanje se dugoročno zadužila kod Privredne banke Zagreb d.d. broj partije 5110168868 za pokriće troškova obnove prometnica u pograničnom području temeljem javnog nadmetanja, evidencijski broj v-2/12 MV, broj objave 2012/S 002-0043535, objavljenog u elektroničkom oglasniku javne nabave NN dana 23.07.2012. godine. 

Dana 27.lipnja.2018. godine, Ministar financija dao je suglasnost za  zaduživanje kod Privredne banke Zagreb d.d. u iznosu od 2.300.000,00 kuna, na rok otplate od 5 godina u mjesečnim ratama, od kojih prva rata dospijeva 31.01.2020.g., a zadnja 31.12.2024.g., uz kamatnu stopu od 2,4 % godišnje fiksno, uz prijevremeni djelomični povrat iz sredstava primljenih po osnovi EU sufinanciranja po projektu u visini najmanje 30% odobrenog iznosa kredita najkasnije do 30.06.20120.g. te jednokratnu naknadu za obradu kredita u visini 0,35% od iznosa kredita. Dana 27.06.2018. godine Općina Kamanje se dugoročno zadužila kod Privredne banke Zagreb d.d. broj partije 5010677804 za predfinanciranje projekta „Doživetje skrivnosti voda/Iskustvo tajne voda“, akronim MISTERION koji se financira iz sredstava EFRR unutar Programa suradnje Interreg V-A Slovenija-Hrvatska 2014-2020.
Sveukupno je otplaćeno 440.195,54 kn glavnice kredita i 207.824,41 kn kamata za kredit po partiji broj 5110168868.
Iznosi otplata po dugoročnom kreditu partija broj 5110168868 raspoređene prema dospijeću u narednim godinama – otplatni plan

	Privredna banka Zagreb d.d.
	Otplata glavnice
	Otplata kamata

	2019.
	99.999,96 kn
	16.994,45 kn

	2020.
	99.999,96 kn
	11.558,19 kn

	2021.
	99.999,96 kn
	6.110,39 kn

	2022.
	58.333,63 kn
	1.048,66 kn


Iznosi otplata po dugoročnom kreditu partija broj 5110168868 raspoređene prema dospijeću u narednim godinama – otplatni plan

	Privredna banka Zagreb d.d.
	Otplata glavnice
	Otplata kamata

	2019.
	0,00
	34.556,69 kn

	2020.
	1.039.259,20 kn
	42.628,33 kn

	2021.
	315.185,16 kn
	26.774,01 kn

	2022.
	315.185,16 kn
	19.209,89 kn

	2023.
	315.185,16 kn
	11.645,45 kn

	2024
	315.185,29 kn
	4.088,86 kn


2. IZVJEŠTAJ O DANIM JAMSTVIMA I IZDACIMA PO DANIM JAMSTVIMA

     ZA RAZDOBLJE OD 01.01. – 31.12.2018. GODINE

U 2018. godini Kamanje nije davala jamstva trgovačkim društvima i ustanovama u svom vlasništvu niti je imao izdataka po danim jamstvima.

3. IZVJEŠTAJ O KORIŠTENJU PRORAČUNSKE ZALIHE ZA RAZDOBLJE OD 01.01. – 31.12.2018. GODINE

Proračunom Općine Kamanje za 2018. godinu s projekcijom za 2019. i 2020. godinu nisu planirana sredstva proračunske zalihe.

4. IZVJEŠTAJ O STANJU POTRAŽIVANJA I POTENCIJALNIH OBVEZA PO  OSNOVI SUDSKIH  POSTUPAKA
A) Stanje nenaplaćenih potraživanja za prihode (skupina 16) sa datumom 31.12.2018. godine iznosi 1751480,18 kn.
B)  stanje nepodmirenih dospjelih obveza (AOP 037 obrazac Obveze) iznosi 45.044,00 kn. 
C)  Stanje potencijalnih obveza po osnovi sudskih postupaka – Općina Kamanje na dan 31.12.2018. godine nema evidentiranih obveza po osnovi sudskih postupaka.
5. OBRAZLOŽENJE OSTVARENIH PRIHODA I PRIMITAKA TE RASHODA I IZDATAKA PREMA EKONOMSKOJ KLASIFIKACIJI ZA RAZDOBLJE OD 01.01. – 31.12.2018. GODINE

Prihodi i primici u 2018.g.

Tabela 1.: Pregled ostvarenih prihoda/primitaka i rashoda/izdataka Proračuna Općine Kamanje za 2018.  godinu u odnosu na planirane prihode/primitke i rashode/izdatke:
	red. br. 
	OPIS
	Tekući plan za 2018. godinu
	Izvršenje u 2018. godini

	1
	2
	3
	4

	A
	UKUPNI PRIHODI
	
6.591.913,30
	
6.172.917,39

	1.
	Prihodi poslovanja
	
6.591.913,30
	
6.172.917,39

	2.
	Prihodi od prodaje nefinancijske imovine
	0,00
	0,00

	B.
	UKUPNI RASHODI
	9.027.000,00
	
6.973.937,87

	1.
	Rashodi poslovanja
	4.883.700,00
	4.396.931,07

	2.
	Rashodi za nabavu nefinancijske imovine
	4.143.300,00
	2.577.006,80

	
	RAZLIKA – VIŠAK/MANJAK
	-2.435.086,70
	-801.020,48

	C.
	PRIMICI OD FINANC. IMOVINE I

ZADUŽIVANJA
	1.900.000,00
	1.854.575,00

	D.
	IZDACI ZA FINANC.IMOVINU I OTPLATE

ZAJMOVA
	108.000,00
	106.728,45

	
	NETO ZADUŽIVANJE/FINANCIRANJE
	1.792.000,00
	1.747.846,55

	E.
	RASPOLOŽIVA SREDSTVA IZ

PRETHODNIH GODINA
	643.086,70
	643.086,70

	F.
	VIŠAK/MANJAK PRIHODA ZA PRIJENOS

U SLIJEDEĆU GODINU
	0,00
	1.589.912,77


Iz tabele je vidljivo da su u 2018. godini ukupni prihodi ostvareni u iznosu od 6.172.917,39 kn, što u odnosu na plan za 2018. godinu predstavlja izvršenje od 93,64%.  Ukupni se prihodi sastoje od prihoda poslovanja, ostvarenih u iznosu od 6.172.917,39 kn dok prihodi od prodaje nefinancijske imovine nisu ostvarivani. Primici od financijske imovine i zaduživanja ostvareni su u iznosu od 1.854.575,00 kn što u odnosu na plan za 2018.g. predstavlja izvršenje od 97,61%.

Ukupni rashodi ostvareni su u iznosu od 6.973.937,87 kn, što čini 77,26% izvršenja plana, a sastoje se od rashoda poslovanja u iznosu od 4.396.931,07 kn što čini 63,05% od ukupnih rashoda poslovanja te rashoda za nabavu nefinancijske imovine u iznosu od 2.577.006,80 kn što čini 36,95% od ukupnih rashoda poslovanja,. Izdaci za financijsku imovinu i otplate zajmova iznose 106.728,45 kn što čini 98,82% od plana. 

Planirana raspoloživa sredstva iz prethodnih godina iznose 643.086,70 kn. 
Tijekom 2018.g. ostvaren je višak prihoda poslovanja u iznosu od 1.775.986,32 kn, dok je manjak prihoda o prodaje nefinancijske imovine ostvaren u iznosu od -2.577.006,80 kn. Višak primitaka od financijske imovine i otplate zajmova ostvaren je u iznosu od  1.747.846,55 kn. Slijedom navedenog, tijekom 2018.g. ostvaren je ukupni višak prihoda i primitaka od 946.826,07 kn. Ukupni višak prihoda i primitaka zajedno sa raspoloživim sredstvima iz prethodnih godina iznose 1.589.912,77 kn što se prenosi u slijedeću godinu.

U nastavku slijedi pregled planiranih i ostvarenih prihoda i rashoda po osnovnim skupinama:

Tabela broj 2: Pregled planiranih i ostvarenih prihoda/primitaka Proračuna Općine Kamanje za 2018. godinu

	Red.

br.
	OPIS
	Izvršenje 2017.g.
	Tekući plan za  2018.g.
	Izvršenje 2018.g.
	Indeks

5/3
	Indeks

5/4

	1
	2
	3
	4
	5
	6
	7

	1.
	Prihodi poslovanja
	3.338.772,93
	6.591.913,30
	6.172.917,39
	184,89
	93,64

	
	Prihodi od poreza
	1.415.990,92
	1.793.913,30
	1.635.436,10
	
115,50
	91,17

	
	Pomoći iz inozemstva (darovnice) i od subjekata unutar općeg proračuna
	1.670.047,20
	4.490.000,00
	4.260.314,63
	255,10
	94,88

	
	Prihodi od imovine
	45.103,47
	48.000,00
	41.651,26
	92,35
	86,77

	
	Prihodi od upravnih i administrativnih pristojbi, pristojbi po posebnim propisima i naknada
	204.252,56
	248.000,00
	223.518,18
	109,43
	90,13

	
	Prihodi od prodaje proizvoda i robe te pruženih  usluga i prihodi od donacija
	
3.378,78
	10.000,00
	9.997,22
	295,88
	99,97


	
	Kazne, upravne mjere i ostali prihodi
	0,00
	2.000,00
	2.000,00
	0,00
	100,00

	2.
	Prihodi od prodaje nefinancijske imovine
	0,00
	0,00
	0,00
	0,00
	0,00

	
	Prihodi od prodaje neproizvedene imovine
	0,00
	0,00
	0,00
	0,00
	0,00

	3.
	UKUPNI PRIHODI
	3.338.772,93
	6.591.913,30
	6.172.917,39
	184,86
	93,64

	4.
	PRIMICI
	0,00
	1.900.000,00
	1.854.575,00
	0,00
	97,61

	5.
	UKUPNI PRIHODI I PRIMICI
	3.338.772,93
	8.491.913,30
	8.027.492,39
	240,43
	94,53


Prihodi poslovanja - ostvareni su u iznosu od 6.172.917,39 kn što u odnosu na plan predstavlja izvršenje od 93,64 %. 

Ostvarenje prihoda poslovanja, obzirom na vrste prihoda, u 2018. godini, je slijedeće:

· Prihodi od poreza

U odnosu na ukupno ostvarene prihode i primitke, prihodi od poreza čine udio od 26,49 %.
Ostvareni su u iznosu od 1.635.436,10 kn, što je manje od planiranog za 8,83%.
Prihodi od poreza odnose se na slijedeće poreze:
·  porez i prirez na dohodak ostvaren je u iznosu od  1.492.506,41 kn, što čini 91,26% od ukupnih prihoda od poreza, a odnosi se na:
· Porez i prirez na dohodak od nesamostalnog rada u iznosu od 1.492.054,37 kn i

· Poreza i prireza na dohodak od kapitala u iznosu od 452,04 kn
·  porez na imovinu ostvaren je u iznosu od 115.542,68 kn što čini 7,06% od ukupnih prihoda od poreza, a odnosi se na:
· Porez na imovinu  odnosi se na:

· stalni porez na nepokretnu imovinu – 40.681,06 kn (odnosi se na porez na kuće za odmor) i na 

· povremeni porez na imovinu – 74.861,62 kn (odnosi se na porez na promet nekretninama)

· Porez na robu i usluge ostvaren je u iznosu od 27.387,01 kn, što čini 1,67% od   

              ukupnih prihoda od poreza, a odnosi se na:

· porez na promet – 27.387,01 kn i na 

· Pomoći iz inozemstva i od subjekata unutar općeg proračuna 

U odnosu na ukupno ostvarene prihode i primitke, pomoći čine najveći udio:   69,02%.
Pomoći su ostvarene u iznosu od 4.260.314,63 kn, a odnose se na:

· Kapitalne pomoći od institucija i tijela EU u iznosu od 1.209.829,38 kn (odnosi se na povrat sredstava za projekat „Iskustvo tajne voda“, akronim MISTERION)
·  pomoći iz proračuna ostvarene su u iznosu od 1.346.320,04 kn, a odnosi se na:  

a) tekuće potpore iz  proračuna 

· pomoć iz državnog proračuna  –  u iznosu od 1.246.320,04 kn, a odnosi se na:

tekuće  pomoći iz državnog proračuna; prihoda  od dobiti i izvršenih rashoda za povrat poreza na dohodak pomoći JLP(R)S  u iznosu od 1.217.520,04 kn,
· pomoći iz županijskog proračuna – u iznosu od 28.800,00 kn za sufinanciranje troškova ogrijeva socijalnim slučajevima te pomoć sukladno programu razvoja poljoprivrede
b)  kapitalne pomoći iz proračuna ostvarene su u iznosu od 100.000,00 kn, a odnose se na: 

-
      Sredstva Ministarstva regionalnog razvoja i fondova Eu – sufinanciranje projekta Uređenje  

                  prometnice prema u iznosu od 100.000,00 kuna
c) Tekuće pomoći od izvanproračunskih korisnika ostvarene su u iznosu od 104.255,84 kn, a odnose se na refundaciju plaće za javne radove i stručno osposobljavanje bez zasnivanja radnog odnosa

d) Kapitalne pomoći iz državnog proračuna temeljem prijenosa EU sredstava
· Odnosi se na sufinanciranje projekta temeljem Mjere 7.2.2. Rekonstrukcija nerazvrstane prometnice – Vinska cesta odvojci I-V u iznosu od 1.599.909,37 kn.
· Prihodi od imovine   

U odnosu na ukupno ostvarene prihode i primitke, prihodi od imovne čine udio od 0,67%.

Prihodi od imovine ostvareni su u iznosu od 41.651,26 kn,  a odnose se na:

· Prihodi od financijske imovine ostvareni su u iznosu od 980,95 kn, a odnose se na:

· prihode od kamata na žiro računu u iznosu od 980,95 kn 

· Prihodi od nefinancijske imovine ostvareni su u iznosu od 40.670,31 kn, a odnosi se na:        

· ostale prihode od nefinancijske imovine – nezakonito izgrađena građevina u iznosu od 5.909,06 kn

· naknada za iznajmljivanje poslovnog prostora u zgradi mrtvačnice u Kamanju u iznosu od 8.256,00 kn

· naknade za prekomjernu upotrebu javne ceste u iznosu od 7.950,00 kn

· ostale naknade za korištenje nefinancijske imovine, a koje se odnose na naknade za korištenje javnih površina u iznosu od 18.555,25 kn 

· Prihodi od administrativnih pristojbi, pristojbi po posebnim propisima 

U odnosu na ukupno ostvarene prihode i primitke, prihodi od administrativnih pristojbi, pristojbi po posebnim propisima i naknada čine udio od 3,62%.
Prihodi od administrativnih pristojbi, pristojbi po posebnim propisima i naknada, ostvareni su u iznosu od 223.518,18 kn, a odnose se na:
a) Administrativne pristojbe ostvarene su u iznosu od 1.014,04 kn, a odnosi se na prihode od prodaje državnih biljega i na materijalni trošak - ovrha

b) Prihodi po posebnim propisima ostvareno u iznosu od  34.347,57 kn, a odnosi se na:

· vodni doprinos u iznosu od 1.976,35 kn

· Naknada za čišćenje groblja u iznosu od 19.680,00 kn

· Rezervacija grobnog mjesta u iznosu od 11.891,22 kn

· Naknada za ulazak na groblje u iznosu od 800,00 kn

c) Komunalni doprinos i naknade ostvareno u iznosu od 188.156,57 kn, a odnosi se na:

· Komunalni doprinos u iznosu od 12.442,22 kn 

· Komunalna naknada  u iznosu od 175.714,35 kn

d) Prihodi od prodaje proizvoda i robe te pruženih usluga ostvareno u iznosu od 9.997,22 kn, a odnosi se na:

· Naknadu troškova isporuke toplinske energije Obrtu za čuvane djece „Vesela panda“ u iznosu od 3.097,22 kn,
· Prihodi od naknade za čišćenje snijega u iznosu od 6.900,00 kn.

e) Kazne, upravne mjere i ostali prihodi ostvareni su u iznosu od 2.000,00 kn, a odnose se na naplatu kazni po rješenju komunalnog redara.

· Primici

Primici su ostvareni u iznosu od  1.854.575,00 kn, a odnose se na kreditno zaduženje kod Privredne banke Zagreb d.d. za financiranje projekta „Doživetje skrivnosti voda/Iskustvo tajne voda“, akronim MISTERION koji se sufinancira iz sredstava EFRR unutar Programa suradnje Interreg V-A Slovenija – Hrvatska 2014-2020.    

Prihodi od prodaje nefinancijske imovine nisu ostvarivani.

Rashodi i izdaci u 2018.g,
Tabela br.  3: Pregled planiranih i ostvarenih rashoda i izdataka Proračuna Općine Kamanje u 2018. god.

	Red. broj
	OPIS
	Izvršenje 2017.g.
	Tekući plan za  2018.g.
	Izvršenje 2018.g.
	Indeks

5/3
	Indeks

5/4

	1
	2
	3
	4
	5
	6
	7

	1.
	Rashodi poslovanja
	2.564.755,59
	4.883.700,00
	4.396.931,07
	171,44
	90,03

	
	Rashodi za zaposlene
	336.213,10
	454.500,00
	447.111,89
	132,98
	98,37

	
	Materijalni rashodi
	1.621.514,80
	3.606.500,00
	3.177.458,96
	195,96
	88,10

	
	Financijski rashodi
	33.762,25
	57.000,00
	54.687,83
	161,98
	95,94

	
	Subvencije
	31.600,00
	28.000,00
	28.000,00
	88,61
	100,00

	
	Pomoći dane u inozemstvo i unutar općeg proračuna
	0,00
	15.000,00
	14.338,11
	0,00
	95,59

	
	Naknade građanima i kućanstvima
	230.487,90
	274.000,00
	255.251,38
	112,20
	93,16

	
	Ostali rashodi
	314.177,54
	448.700,00
	420.082,90
	133,71
	93,62

	2.
	Rashodi za nabavu nefinancijske imovine
	974.269,05
	4.143.300,00
	2.577.006,80
	264,51
	62,20

	
	Rashodi za nabavu neproizvedene dugotrajne imovine
	3.750,00
	1.377.300,00
	0,00
	0,00
	0,00

	
	Rashodi za nabavu proizvedene dugotrajne imovine
	970.519,05
	2.744.000,00
	2.555.179,80
	263,28
	93,12

	
	Rashodi za dodatna ulaganja na nefinancijskoj imovini
	0,00
	22.000,00
	21.827,00
	0,00


	99,21

	
	Ukupni rashodi
	3.539.024,64
	9.027.000,00
	6.973.937,87
	197,06
	77,26

	3.
	Izdaci za financijsku imovinu
	99.083,63
	108.000,00
	106.728,45
	107,72
	98,82

	
	Ukupni rashodi i izdaci
	3.638.108,27
	9.135.000,00
	7.080.666.32
	194,62
	77,51


Rashodi poslovanja ostvareni su u iznosu od 4.396.931,07 kn, što je za 9,97% manje od planiranih rashoda poslovanja. Rashodi poslovanja imaju udio od 62,10% u ukupnim rashodima, a čine ih:
· Rashodi za zaposlene 

Rashodi za zaposlene čine udio od 10,17 % u odnosu na rashode poslovanja. Ostvareni su u iznosu od 447.111,89 kn. Rashodi za zaposlene odnose se na:

· Plaće (neto, doprinos za mirovinsko osig. i porez)  - 391.005,95 kn ( odnosi se na djelatnice u Jedinstvenom upravnom odjelu u iznosu od 201.304,56 kn, vlastiti pogon 74.310,55 kn i na javne radove u iznosu od 115.390,84 kn)

· Ostali rashodi za zaposlene u iznosu od 8.700,00 kn (regres, božićnica, darovi za djecu)

· Doprinos na plaće u iznosu od 47.579,21 kn, a odnosi se na:

· doprinos na plaću – 71.480,25 kn ( odnosi se na djelatnice u Jedinstvenom upravnom odjelu u iznosu od 34.624,42 kn, vlastiti pogon u iznosu od 12.781,52 kn i na javne radove u iznosu od 15.374,31 kn)

· Financijski rashodi 

Udio financijskih rashoda u rashodima poslovanja iznosi 1,24%. Financijski rashodi ostvareni su u iznosu od 54.687,83 kn, a odnose se na:

· Kamate za primljene zajmove od tuzemnih banaka i ostalih institucija izvan javnog sektora - odnosi se na kamate za dugoročne kredite u iznosu od  31.860,48 kn

· Ostali financijski rashodi u iznosu od 22.827,35 kn, a odnosi se na:

· bankarske usluge ostvarene su u iznosu od 5.582,29 kn 

· negativne tečajne razlike u iznosu od 90,80 kn

· zatezne kamate u iznosu od 141,97 kn

· ostali nespomenuti financijski izdaci ostvareni su u iznosu – 17.012,29 kn (odnose se na naplatu 5 % prihoda proračuna)

· Subvencije

Udio subvencija u rashodima poslovanja iznosi 0,66 %. Rashodi za subvencije ostvareni su u iznosu od 28.800,00 kn i odnose se na:

· Subvencije poljoprivrednicima – 28.800,00 kn (odnosi se na sufinanciranje osjemenjivanja goveda i uzgoj ovaca)

·  Naknade građanima i kućanstvima

Udio troškova naknade građanima i kućanstvima u  rashodima poslovanja iznosi 8,87%. Rashodi za naknade građanima i kućanstvima ostvareni su u iznosu od 255.251,38 kn i odnose se na:

· Naknade građanima i kućanstvima iz proračuna ostvarene su u iznosu od 255.251,38 kn,  a odnosi se na:

·  opremanje novorođenčadi – 8.000,00 kn, 

· sufinanciranja vrtića i dadiljanja – 152.975,00 kn, 

· sufinanciranje predškole – 8.500,00 kn

· naknada za ogrjev socijalnim slučajevima – 3.800,00 kn 

· sufinanciranje aktivnosti učenika – 8.245,00
· naknade građanima i kućanstvima u naravi – 45.320,00 kn ( odnosi se na sufinanciranje prijevoza učenika osnovne škole, a koji nemaju pravo na besplatan prijevoz)

· sufinanciranje udžbenika i ostale školske opreme -28.200,00 kn

· naknada za troškove stanovanja – 211,38 kn

· Ostali rashodi  

Ostali rashodi čine udio od 9,55% u rashodima poslovanja. Ostvareni su u iznosu od 420.082,90 kn, a odnose se na:

· Tekuće donacije u novcu u iznosu od 254.772,86 kn, a kapitalne donacije iznose 144.812,50kn

PODACI O SPONZORSTVIMA I DONACIJAMA OPĆINE KAMANJE

U RAZDOBLJU OD 01.01. – 31.12.2018. GODINE

1. Financiranje političke stranke – HDZ 1.117,01

2. Financiranje političke stranke – SDP 3.882,94

3. Nogometni klub „Vrlovka“ 49.526,84

4. Osnovna škola Žakanje 9.500,00

5. Crveni križ 10.000,00

6. VZO Kamanje 96.150,41

7. KUD Kamanje 62.753,93

8. DVD Reštovo 38.000,00

9. DVD Orljakovo 17.000,00

10. DVD Kamanje 23.437,50

11. Mjesni odbori 327,76

12. Oldtimer klub Ozalj 1.013,97

13. ABA terapija 1.000,00

14. Župni dvor Kamanje 69.375,00

15. Udruga pčelara 2.000,00

16. Društvo umirovljenika Kamanje 10.000,00

17. Hrvatska gorska služba spašavanje 2.000,00

· Kazne, penali i naknade štete u iznosu od 20.497,54 kn (odnosi na kaznu sukladno predmetu prekršajnog suda broj: Pp G-43/17-8).

· Rashodi za nabavu nefinancijske imovine

Rashodi za nabavu nefinancijske imovine - čine 36,95% ukupnih rashoda za 2018. godinu Ostvareni su u iznosu od 2.577.006,80 kn, a odnose se na:

· Rashodi za nabavu proizvedene dugotrajne imovine ostvareni su u iznosu od 2.55.179,80 kn, a odnosi se na:

· Građevinske objekte u iznosu od 2.126.677,50 kn od čega na ceste u iznosu od2.030.418,75 kn i ostale građevinske objekte u iznosu od 96.258,75 kn.
· Postrojenja i oprema u iznosu od 191.102,30 kn

· Prijevozna sredstva u iznosu od 144.900,00 kn

· Nematerijalna proizvedena imovina – u iznosu od 92.500,00 kn

 Izdaci 

          Izdaci za financijsku imovinu i otplate zajmova ostvareni su u iznosu od 106.728,45 kn, a odnose se na otplatu glavnice primljenog dugoročnog kredita. 

U Kamanju, 25. ožujak 2019.g.

